РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет и контролу

трошења јавних средстава

20. септембар 2012. године

Београд

ПРЕДСЕДНИКУ НАРОДНЕ СКУПШТИНЕ

На основу члана 157. став 6. Пословника Народне скупштине, на Предлог закона о изменама и допунама Закона о пореском поступку и пореској администрацији, Одбор за финансије, републички буџет и контролу трошења јавних средстав подноси следеће амандмане:

АМАНДМАН I

У члану 7. став 1. Предлога закона којим се мења члан 30а Закона о пореском поступку и пореској администрацији, после речи: „истека“ додају се речи: „наредног дана од“.

О б р а з л о ж е њ е

Имајући у виду распоред радног времена у Пореској управи и пословним банкама, сматрамо оправданим да банке преко којих се врши реализација налога за исплату зарада, накнада зарада, укључујући и уговорене накнаде за привремене и повремене послове, као и налога за плаћање пореза и доприноса на те исплате, Пореској управи достављају податке о реализованим налозима по основу тих исплата наредног дана од дана у коме је реализовала те налоге, а не истог дана.

АМАНДМАН II

У члану 32. став 2, којим се мења члан 179. став 10. Закона о пореском поступку и пореској администрацији, после речи: „истека“ додају се речи: „наредног дана од“.

О б р а з л о ж е њ е

Овим амандманом врши се усклађивање са решењем предложеним у амандману Одбора на члан 7. став 1. Предлога закона.

АМАНДМАН III

У члану 33. став 1, којим се мења члан 181. тачка 3а) Закона о пореском поступку и пореској администрацији, после речи: „истека“ додају се речи: „наредног дана од“.

О б р а з л о ж е њ е

Овим амандманом врши се усклађивање са решењем предложеним у амандману Одбора на члан 7. став 1. Предлога закона.

ПРЕДСЕДНИК ОДБОРА

Весна Ковач